Ants Ilus (loomakasvatusteadlane)
Ants Ilus (16. mai 1926 Tartu – 15. november 2008 Tartu) oli eesti loomakasvatusteadlane. 1948. aastal lõpetas TRÜ agronoomina. Sai aastal 1975 põllumajandusdoktoriks (väitekiri kinnitati aastal 1976). Ta töötas aastatel 1949–1994 Loomakasvatuse ja Veterinaaria Instituudis teadurina, sealhulgas aastatel 1961–1965 veisekasvatuse osakonna juhatajana, aastatel 1965–1976 põllumajandusloomade söötmise sektori juhatajana, aastatel 1976–1987 oli instituudi teadusdirektor. 1979. aastal sai Eesti Põllumajandusakadeemia professoriks. Avaldanud üle 200 teadustöö peamiselt söötade ja veiste söötmise alalt.